section_heading: Životopis
paragraph_text: Rodio se je 1910. godine. Dragman je članom Hrvatskog planinarskog društva (HPD) postao 1920. Penjao se po Kleku, Velebitu, Julijskim Alpama. Dragman je bio među prvim članovima novoosnovane (1936.) Alpinističke sekcije HPD-a. Iste 1936. unutar te sekcije osnovana je i Izvježbana momčad za spašavanje koja se skrbila o unesrećenim planinarima, što je začetak današnje zagrebačke Gorske službe spašavanja. Bio je instruktor i pročelnik Alpinističke sekcije Hrvatskog planinarskog društva. Održavao je predavanja o planinarstvu na kojima je koristio vlastite fotografije na dijapozitivima, koje su zbog svoje umjetničke vrijednosti osvajale nagrade, a strastveno se je bavio i slikanjem. Tijekom života bavio se hrvanjem i boksom, te je godine 1935. postao prvak Hrvatske u boks u poluteškoj kategoriji. Iz njegova slikarskog opusa ostalo je 36 slika. Uglavnom su to ulja na platnu raznih veličina, grafika, reprodukcija i originala otisaka.